Vprašanja in odgovori z dne 05.02.2021

**V: Objavljen razpis za sofinanciranje investicij v vrtcih in osnovnem šolstvu v RS 2021 -2024 ni predvidel možnosti prijave v aplikaciji investicije v vrtec in osnovno šolo s telovadnico skupaj. Torej bi bilo skupno investicijo potrebno deliti. Naša OŠ je z vrtcem nedeljiva celota, saj v sestavo zavoda OŠ Bistrica ob Sotli sodi tudi organizacijska enota vrtec Pikapolonica Bistrica ob Sotli. Lepo prosim za pojasnila in navodilo kako se prijavljati na razpis v takšnem primeru.**

O: Navodilo je zapisano v 4. točki razpisne dokumentacije: Prijava projekta naj se odda za VIZ, ki zaseda večino notranjih površin stavbe. Izbrati morate bodisi površine osnovne šole in telovadnice bodisi površine vrtca.

**V: Ali rekonstrukcija in novogradnja JEDILNICE ter KUHINJE v sklopu že obstoječe osnovne šole sodi v upravičene stroške?**

O: Investicija v rekonstrukcijo in/ali novogradnjo kuhinje in jedilnice sodi med upravičene stroške, v kolikor je/bo za poseg potrebno pridobiti gradbeno dovoljenje. Investicijsko vzdrževalnih del skladno s 4. točko Besedila razpisa ne sofinanciramo.

**V: Mestna občina načrtuje prijavo na Javni razpis za sofinanciranje investicij v vrtcih in osnovnem šolstvu v RS z investicijo v rekonstrukcijo objekta starega dela GŠ. Objekt je v lasti MO, soustanoviteljice Javnega zavoda GŠ pa so poleg MO še štiri okoliške občine. Prosimo za povratno informacijo glede potrebnih soglasij s strani občin soustanoviteljic zavoda za prijavo investicije v prenovo objekta, katerega je izključna lastnica MONG. Predvidevamo, da soglasje ni potrebno, saj finančna konstrukcija ne predvideva sofinanciranja s strani občin soustanoviteljic.**

O: Iz dokazila o lastništvu stavbe mora biti razvidno, da je vaš delež lastništva na prijavljeni stavbi 100% v tem primeru soglasje občin soustanoviteljic ni potrebno. Soglasje soustanoviteljic zavoda k investiciji pa bo razvidno iz Sklepa o potrditvi investicijske dokumentacije, v kolikor ustanovitveni akt vašega zavoda tako soglasje predvideva. Oba dokumenta sta obvezni prilogi k razpisu. Izpolnite samostojno vlogo v Glasbene šole.